PATVIRTINTA

Šilalės rajono savivaldybės

administracijos direktoriaus

2017 m. vasario 27 d. įsakymu

Nr. DĮV-240

**Šilalės rajono savivaldybės administracijos Bilionių seniūnijos**

**2017 metų Veiklos PLANAS**

**LAIKOTARPIS**

Planas parengtas 2017-tųjų biudžetinių metų laikotarpiui.

**BENDROJI DALIS**

Veiklos aplinka – Šilalės rajono savivaldybės administracijos Bilionių seniūnijos teritorija. Teritorijos plotas – 3,7 tūkst. hektarų. Gyvenamosios vietovės – Aukštagirės k. – 2 gyventojai, Baravykų – 40 gyventojų, Baublių k. – 0 gyventojų, Bilionių k. – 262 gyventojai, Gulbių k. – 108 gyventojai, Padvarninkų k. – 1 gyventojas, Plunksnių k. – 20 gyventojų, Stonių k. – 14 gyventojų. Iš viso seniūnijoje gyvena 450 gyventojų. Seniūnijos teritorijoje bendras vietinės reikšmių kelių ilgis sudaro – 51,45 km., iš jų: viešųjų kelių – 17,15 km, gatvių – 4,13 km, vidaus kelių – 30,17 km.

Seniūnija yra suskirstyta į tris seniūnaitijas: Bilionių, Plunksnių ir Gulbių.

Dalis seniūnijos teritorijos įeina į Varnių regioninio parko teritoriją. Čia yra turistų pamėgtas Aukštagirės pėsčiųjų-dviratininkų takas, Aukštagirės apžvalgos bokštas, Bilionių piliakalnis.

Seniūnija prižiūri Bilionių, Stonių, Plunksnių, Gulbių, Baravykų kaimų senkapius, Bilionių piliakalnio rekreacinę teritoriją, Aukštagirės apžvalgos bokšto teritoriją, gatvių apšvietimą, kelius, aikšteles, pakeles ir kitas bendras teritorijas.

Seniūnijai priskirtos funkcijos įgyvendinamos Šilalės rajono savivaldybės biudžeto lėšomis, LR valstybės biudžeto lėšomis ir kitais ištekliais.

Seniūnijoje dirba 1 valstybės tarnautojas (seniūnas), 3 specialistai, dirbantys pagal darbo sutartis (buhalteris - 0,75 etato, socialinis darbuotojas - 1 etatas, žemės ūkio specialistas - 0,5 etato), 1 vairuotojas – pagalbinis darbininkas (1 etatas), 1 - valytojas (0,75 etato).

Seniūnija yra pagrindinis mechanizmas, sujungiantis bendruomenės poreikius ir savivaldybės politiką, todėl nuo to kaip seniūnija laikysis vietos savivaldos principų, vykdys savivaldybės ir valstybės funkcijas, kaip kokybiškai ir racionaliai dirbs seniūnijos darbuotojai, priklausys tolimesnės Bilionių seniūnijos perspektyvos.

**VEIKLOS TIKSLAI**

**Veiklos plano pagrindiniai siektini tikslai** - vietos savivaldos stiprinimas seniūnijoje, gyventojų įtraukimas į Savivaldybės valdymą, jų pilietiškumo, valstybiškumo, atsakomybės už švarą ir sveiką aplinką ugdymas, sveikos gyvensenos principų užimtumo diegimas, pavestų viešojo administravimo funkcijų įgyvendinimas.

**Veiklos plano pagrindiniai uždaviniai** – seniūnijos, kaip Savivaldybės administracijos filialo veikla, padedanti Savivaldybės administracijai įgyvendinti pagrindinius vietos savivaldai keliamus uždavinius, vietinės valdžios efektyvaus ir racionalaus funkcionavimo, viešojo administravimo, viešųjų paslaugų teikimas.

**Žmogiškieji ištekliai** – seniūnijos darbuotojai, jų kvalifikacija, Bilionių kaimo bendruomenė, darbo biržos siųsti darbininkai, seniūnijos gyventojai, seniūnaičiai.

**VEIKLOS PROGRAMOS**

Bilionių seniūnija vykdo šias veiklos programas:

1. (01) Savivaldybės funkcijų įgyvendinimo ir valdymo tobulinimo programa.

2. (05) Kultūros ugdymo ir etnokultūros puoselėjimo programa.

3. (08) Valstybinių (perduotų savivaldybėms) funkcijų vykdymo programa.

4. (11) Komunalinio ūkio ir turto programa.

**SAVIVALDYBĖS FUNKCIJŲ ĮGYVENDINIMO IR VALDYMO TOBULINIMO PROGRAMA (Nr. 01)**

**Tikslas. Užtikrinti efektyvų ir kokybišką seniūnijai priskirtų funkcijų vykdymą.**

**Tikslo įgyvendinimo aprašymas.**

Seniūnijų seniūnai atlieka seniūnijos vidaus administravimą, administruoja seniūnijai skirtus asignavimus, atlieka notarinius veiksmus, išduoda gyventojams pažymas apie šeimos sudėtį, vertina atskirų asmenų gyvenimo sąlygas, teikia siūlymus dėl socialinės paramos reikalingumo kaimo gyvenamųjų vietovių seniūnijose, organizuoja viešuosius darbus ir visuomenei naudingus darbus, bendrojo naudojimo teritorijų, gatvių, šaligatvių valymą ir priežiūrą, kapinių, želdinių priežiūrą, prižiūri prekybą viešose vietose, teikia pasiūlymus dėl kelių, gatvių, aikščių tvarkymo, priklausančių pastatų remonto, paminklų priežiūros, viešųjų paslaugų teikimo gyventojams. Šaukia gyventojų sueigas, teikia bendruomenių pastabas bei pasiūlymus savivaldybei. Seniūnijoms priskirtos laisvalaikio salės, jose organizuojami kultūriniai renginiai, šventės, gyventojų sueigos ir vykdomos kitos priemonės.

Šia programa siekiama užtikrinti efektyvų visų seniūnijai priskirtų funkcijų įgyvendinimo organizavimą – administravimą ir kontrolę, biudžeto lėšų ir turto panaudojimą.

**Uždaviniai:**

1. Gerinti administracinių ir viešųjų paslaugų teikimo kokybę bei tobulinti vidaus administravimą.

|  |  |  |  |  |  |
| --- | --- | --- | --- | --- | --- |
| **Laikotarpis** | **Priemonės pavadinimas** | **Už priemonių įgyvendinimą atsakingi darbuotojai** | **Projektas****EUR** | **Patvirtinta****EUR** | **Rezultatai** |
| **1** | **2** | **3** | **4** | **5** | **6** |
| 2017 m. | Seniūnijos vidaus administravimas, administracinių ir viešųjų paslaugų teikimo kokybės gerinimas. | Seniūnijos darbuotojai | 50297,00 |  | Laiku paruošti, sutvarkyti ir pateikti dokumentai, ataskaitos Tarybai, Administracijos direktoriui, Merui, atsakymai į gyventojų prašymus, paklausimus, įv. įstaigoms, su kuriomis bendradarbiaujama ir kt. Laiku paruoštos pažymos, išduoti leidimai, atlikti notariniai veiksmai. Ekonomiškas, efektyvus ir subalansuotas finansinių išteklių naudojimas. |

1. Gerinti darbuotojų darbo sąlygas.

|  |  |  |  |  |  |
| --- | --- | --- | --- | --- | --- |
| **Laikotarpis** | **Priemonės pavadinimas** | **Už priemonių įgyvendinimą atsakingi darbuotojai** | **Projektas****EUR** | **Patvirtinta****EUR** | **Rezultatai** |
| **1** | **2** | **3** | **4** | **5** | **6** |
| 2017 m. | Kompiuterių įrangos įsigijimas | Seniūnas | 1500,00 |  | Pagerintos darbuotojų darbo sąlygos, atnaujinta kompiuterizuota darbo vieta. |

1. Užtikrinti efektyvų savivaldybei nuosavybės teise priklausančio turto naudojimą.

|  |  |  |  |  |  |
| --- | --- | --- | --- | --- | --- |
| **Laikotarpis** | **Priemonės pavadinimas** | **Už priemonių įgyvendinimą atsakingi darbuotojai** | **Projektas****EUR** | **Patvirtinta****EUR** | **Rezultatai** |
| **1** | **2** | **3** | **4** | **5** | **6** |
| 2017 m. | Ilgalaikio materialiojo turto remontas. | Seniūnas | 1500,00 |  | Sutvarkytas ir prižiūrėtas ilgalaikis materialusis turtas. |

1. Kelti seniūnijos darbuotojų kvalifikaciją.

|  |  |  |  |  |  |
| --- | --- | --- | --- | --- | --- |
| **Laikotarpis** | **Priemonės pavadinimas** | **Už priemonių įgyvendinimą atsakingi darbuotojai** | **Projektas****EUR** | **Patvirtinta****EUR** | **Rezultatai** |
| **1** | **2** | **3** | **4** | **5** | **6** |
| 2017 m. | Kvalifikacijos kėlimas | Seniūnas | 288,00 |  | Sustiprintos darbuotojų kompetencijos ir gebėjimai. |

1. Stiprinti vietos valdžios ir gyventojų komunikaciją.

|  |  |  |  |  |  |
| --- | --- | --- | --- | --- | --- |
| **Laikotarpis** | **Priemonės** | **Už priemonių įgyvendinimą atsakingi darbuotojai** | **Projektas****EUR** | **Patvirtinta****EUR** | **Rezultatai** |
| **1** | **2** | **3** | **4** | **5** | **6** |
| 2017 m. kartą per ketv. | Seniūnaičių susirinkimai ir gyventojų sueigos. | Seniūnas |  |  | Skatinamas atsakingumas, pareigingumas, glaudesni ryšiai. Užtikrinamas seniūnijos veiklos viešumas. |
| 2017 m. balandžio mėn. | Visuomeninė talka „Darom“ | Seniūnijos darbuotojai, seniūnaičiai, bendruomenės pirmininkė. |  |  | Švaresnė ir gražesnė Bilionių seniūnijos aplinka. |

**KULTŪROS UGDYMO IR ETNOKULTŪROS PUOSELĖJIMO PROGRAMA (Nr. 05)**

**Tikslas. Išsaugoti ir populiarinti regiono kultūros paveldą ir tradicijas, skatinti visuomenės dalyvavimą kultūroje.**

**Tikslo įgyvendinimo aprašymas.**

Atsižvelgiant į Lietuvos kultūros pokyčių reikmes, esamą kultūros būklę ir reiškinius, darančius įtaką nacionalinės kultūros raidai, būtina išsaugoti ir puoselėti nacionalinės kultūros tapatumą, skatinti kūrybinę veiklą ir meno įvairovę, sudaryti visuomenei sąlygas dalyvauti kultūroje ir ją vartoti.

Bilionių seniūnija yra atoki Šilalės krašto seniūnija. Seniūnijoje nėra ugdymo įstaigų, todėl seniūnija, bendradarbiaudama, glaudžiai bendraudama su kaimo bendruomene stengiasi puoselėti krašto istorinį, kultūrinį, materialųjį ir nematerialųjį paveldą, viešinti savo renginius rajoninėje spaudoje, burti seniūnijos gyventojus bendrai kultūrinei, dvasinei veiklai ir tautinei savimonei stiprinti**.**

Seniūnijoje kasmet vyksta šie etnokultūriniai renginiai.

**„Pilėnų didvyrių žūties paminėjimas**.“ Tai Jau nuo 2012 metų vykstantis renginys ant Bilionių piliakalnio skirtas Pilėnų didvyriams atminti. Renginio metu dega laužai, vyksta Žemaitukų veislės žirgų pasirodymai, senosios Baltų kovos, žaidžiami archajiški žaidimai, skamba etnografinės dainos, šokami etnografiniai šokiai.

**„ Oninės**“. Tai tradicinė Bilionių seniūnijos vasaros šventė, kurios metu pagerbiamos visos seniūnijos ir į svečius atvykusios Onos ir Onutės. Nuo seno Onos vardas buvo labai įprastas ir lietuvių pamėgtas. Galbūt šiandien nepelnytai primirštas, tačiau nepamirštas.
 Oninės lietuviams ypatinga šventė, žyminti naujo derliaus surinkimą, šią dieną senoliai iškepdavo šviežios duonos, iki Oninių stengdavosi nupjauti rugius. Šie renginiai suburia visų amžiaus grupių žmones, ugdo bendruomeniškumą bei skatina domėtis etnine kultūra.

Dalis seniūnijos teritorijos įeina į Varnių regioninio parko teritoriją. Čia yra turistų pamėgtas Aukštagirės pėsčiųjų-dviratininkų takas, Aukštagirės apžvalgos bokštas, Bilionių piliakalnis, Aukštagirės slidinėjimo trasa.

Seniūnijoje veikia Bilionių laisvalaikio salės meno mėgėjų teatras, kuris nuolat pasirodo Šilalės rajono bendruomenėse bei kitų rajonų bendruomenėse, festivaliuose ir konkursuose.

**Uždaviniai:**

1. Ugdyti regiono senąsias tradicijas, tarmę ir etnografinį savitumą.

2. Skatinti vietos gyventojus dalyvauti kultūriniuose ir sportiniuose renginiuose.

|  |  |  |  |  |  |
| --- | --- | --- | --- | --- | --- |
| **Laikotarpis** | **Priemonės pavadinimas** | **Už priemonių įgyvendinimą atsakingi darbuotojai** | **Projektas****EUR** | **Patvirtinta****EUR** | **Rezultatai** |
| **1** | **2** | **3** | **4** | **5** | **6** |
| Gavus lėšų | Laisvalaikio salės scenos užuolaidos | Seniūnas | Pagal poreikį. |  | Pagerės sąlygos rengiant renginius laisvalaikio salėje. |
| 2017 m. vasario mėn. | Pilėnų didvyrių žūties paminėjimas | Seniūnijos darbuotojai,seniūnaičiai, bendruomenės pirmininkė. | Pagal poreikį |  | Vietos gyventojų kultūrinis užimtumas, valstybingumo, pilietiškumo ugdymas. |
| 2017 m. gegužės mėn.  | Seniūnijų sporto žaidynės | Seniūnijos darbuotojai,seniūnaičiai, bendruomenės pirmininkė. | 200,00 |  | Vietos gyventojų kultūrinis užimtumas,bendruomeniškumo ugdymas. |
| 2017 m. liepos mėn. | Vasaros šventė „Oninės“ | Seniūnijos darbuotojai,Bilionių k. l. salės darbuotoja, Bilionių kaimo bendruomenė | 2000,00 |  | Vietos gyventojų kultūrinis užimtumas |
| 2017 m. | Valstybinių švenčių, kitų atmintinų datų minėjimas | Seniūnijos darbuotojai,Bilionių k. l. salės darbuotoja, Bilionių kaimo bendruomenė | 240,00 |  | Vietos gyventojų kultūrinis užimtumas, valstybingumo, pilietiškumo ugdymas |
| 2017 m. IV ketv. | Tradicinė rudens vakaronė „Po rudens darbų“ | Seniūnijos darbuotojai,Bilionių k. l. salės darbuotoja, Bilionių kaimo bendruomenė | 100,00 |  | Vietos gyventojų kultūrinis užimtumas,bendruomeniškumo ugdymas |
| 2017 m. gruodžio mėn. | Kalėdinė šventė ikimokyklinio amžiaus vaikams. | Seniūnijos darbuotojai,Bilionių k. l. salės darbuotoja.  | 60,00 |  | Ikimokyklinio amžiaus vaikų kultūrinis užimtumas. |
| Gavus lėšų | Senkapio kryžiaus atstatymas Stonių k.  | Seniūnas | Pagal poreikį |  | Kultūros paveldo ir tradicijų išsaugojimas bei puoselėjimas. |

**VALSTYBINIŲ (PERDUOTŲ SAVIVALDYBĖMS) FUNKCIJŲ VYKDYMO PROGRAMA (Nr. 08)**

**Tikslas. Užtikrinti efektyvų valstybinių ( perduotų savivaldybėms) funkcijų vykdymą.**

**Tikslo įgyvendinimo aprašymas.** Ši programa skirta palengvinti (supaprastinti) gyventojų gyvenamosios vietos deklaravimą, finansiškai paremti ir kontroliuoti soc. rizikos šeimų elgseną ir padėti suformuoti šeimos ūkinės – finansinės veiklos planavimo įgūdžius, laikinai darbo neturinčių asmenų užimtumo rėmimas – bedarbystės problemos dalinis sprendimas (sušvelninimas), kokybiškas žemės ūkio funkcijų atlikimas.

**Uždaviniai:**

1. Gerinti gyventojų aptarnavimo kokybę.
2. Dalyvauti įgyvendinant darbo rinkos politikos priemones
3. Saugoti ir puoselėti kultūros paveldo objektus, rekreacines zonas.
4. Užtikrinti socialinių paslaugų kokybę ir prieinamumą.
5. Užtikrinti žemės ūkio funkcijų vykdymo kokybę ir prieinamumą.

|  |  |  |  |  |  |
| --- | --- | --- | --- | --- | --- |
| **Laikotarpis** | **Priemonės** | **Už priemonių įgyvendinimą atsakingi darbuotojai** | **Projektas****EUR** | **Patvirtinta EUR** | **Rezultatai** |
| **1** | **2** | **3** | **4** | **5** | **6** |
| 2017 m.gegužės – liepos mėn.  | Viešieji darbai. Šiais metais numatoma įdarbinti laikinai darbo neturinčius asmenis. Šie asmenys atliks šiuos darbus: Bilionių piliakalnio tvarkymas, senkapių tvarkymas, pakelių tvarkymas, rekreacinių zonų tvarkymas. | Seniūnijos darbuotojai. | 1896,00 |  | Įdarbinant asmenis, laikinai neturinčius darbo (bedarbius), suteikti galimybę užsidirbti lėšų ir bent laikinai pagerinti finansinę asmens (šeimos) padėtį, o taip pat atlikti visuomenei reikalingus darbus, paslaugas. |
| 2017 m. | Gyvenamosios vietos deklaravimas, pažymų apie deklaruotą gyvenamąją vietą išdavimas, sprendimai dėl deklaravimo duomenų keitimo, įtraukimas į gyvenamosios vietos neturinčių asmenų apskaitą, išvykimo iš LR deklaravimas. | Seniūnijos darbuotojai | 760,00 |  | Supaprastinamas, materialiai palengvinamas seniūnijos gyventojų aptarnavimas.  |
| 2017 m.  | Socialinės pašalpos pinigais artimiesiems mirties atveju išmokėjimas  | Buhalteris | 1246,00 |  | Supaprastinamas, materialiai palengvinamas seniūnijos gyventojų aptarnavimas. |
| 2017 m.  | Socialinės paramos teikimo dokumentų ir pašalpų mokėjimo dokumentų tvarkymas. Darbas su socialinės rizikos šeimomis. Vykdyti nuolatinę kontrolę šeimų, įtrauktų į socialinės rizikos šeimų sąrašą, šeimų įtrauktų į stebimų šeimų sąrašą. Šeimų lankymas, socialinės rizikos šeimų apipirkimas. Socialinės rizikos šeimų, kuriose yra mokyklinio amžiaus vaikai, apipirkimas mokyklinėmis reikmenimis. Šeimų buities tyrimas, Kitos problemos, iškylančios dėl minimų šeimos narių gyvenimo būdo, elgsenos ir t. t.  | Socialinis darbuotojas | 9431,00 |  | Sumažinti girtavimą ir kitus asocialius veiksnius šeimose, įtrauktose į soc. rizikos šeimų sąrašą, o ypač, kad šių priklausomybių neįgytų vaikai. Išmokyti šias šeimas namų ūkio išlaidų planavimo, ugdyti buities įgūdžius. |
| 2017 m.  | Žemės ūkio pasėlių deklaravimas, žemės ūkio valdų atnaujinimas, naujų valdų registravimas ir išregistravimas, konsultavimas žemės ūkio klausimais. | Žemės ūkio specialistas | 6102,00 |  | Žemės ūkio funkcijų vykdymas. |

**KOMUNALINIO ŪKIO IR TURTO PROGRAMA (Nr. 11)**

**Tikslas. Plėtoti infrastruktūrą ir nuolat gerinti aplinkos kokybę, kurti subalansuotą inžinerinę aplinką.**

**Tikslo įgyvendinimo aprašymas**.

Šio tikslo uždavinys – organizuoti ir kontroliuoti seniūnijų komunalinių objektų priežiūros darbus: sanitarinis valymas ir aplinkos apsauga, gatvių ir kelių priežiūra ir remontas, parkų, skverų, aikščių, želdynų, kapinių priežiūra, parkų priežiūra, gatvių apšvietimo tinklų priežiūra, remontas ir atstatymas bei kiti darbai komunalinių paslaugų srityje.

Gatvių apšvietimo įrangos priežiūra. Į šią paslaugą įeina gatvių apšvietimo įrangos priežiūra (valdymo spintų priežiūra ir remontas, šviestuvų valymas, priežiūra ir remontas, perdegusių elektros lempučių keitimas naujomis, šviestuvų gaubtų pakeitimas). Gatvių apšvietimo elektros energija. Į šią priemonę įeina apmokėjimas už elektros energiją elektros tiekėjui už gatvių apšvietimą.

Seniūnijos prižiūri rajono savivaldybės teritorijoje esančius vietinės reikšmės kelius. Lėšos kelių priežiūrai skiriamos iš valstybinės Kelių priežiūros ir plėtros programos. Seniūnijos kasmet atlieka kelių su žvyro danga greideriavimą, asfalto dangos duobių remontą, valo kelius žiemos sezono metu bei atlieka kitus einamuosius kelių priežiūros darbus. Lėšos kelių priežiūrai paskirstomos seniūnijų teritorijoms priklausomai nuo vietinės reikšmės kelių ilgio ir gyventojų skaičiaus.

**Uždaviniai:**

1. Gerinti kaimo apšvietimą.
2. Prižiūrėti vietinės reikšmės kelius ir kelio statinius.
3. Prižiūrėti seniūnijos teritorijoje esančius senkapius, aikštes, parkus ir rekreacines zonas.

|  |  |  |  |  |  |
| --- | --- | --- | --- | --- | --- |
| **Laikotarpis** | **Priemonės pavadinimas** | **Už priemonių įgyvendinimą atsakingi darbuotojai** | **Projektas****EUR** | **Patvirtinta****EUR.** | **Rezultatai** |
| **1** | **2** | **3** | **4** | **5** | **6** |
| 2017 m.  | Gatvių apšvietimas.Naujų šviestuvų užsakymas gatvių apšvietimui. | Seniūnas | 1737,00 |  | Saugesnė aplinka.Sugedusių šviestuvų gyvsidabrio lempomis pakeitimas šviestuvais su natrio lempomis. |
| 2017 m. | Atliekų tvarkymas | Seniūnas | 2678,00 |  | Sutvarkyta ir gražesnė Bilionių seniūnijos teritorija. |
| 2017 m. | Visuomenei naudingi darbai, kuriuos atliks seniūnijos gyventojai gaunantys socialines pašalpas.Šie asmenys atliks šiuos darbus: Bilionių piliakalnio tvarkymas, senkapių tvarkymas, pakelių tvarkymas. | Seniūnas |  |  | Sutvarkyta ir gražesnė Bilionių seniūnijos teritorija. |
| 2017 m.  | Seniūnijos gatvių ir kelių priežiūros darbai. | Seniūnas | 62000,00 |  | Saugesnis eismas, prižiūrėti ir sutvarkyti seniūnijos keliai. |
| 2017 m.  | Bilionių kaimo Vampialaukio gatvės remontas | Seniūnas | Pagal poreikį |  | Pagerės eismo sąlygos. |
| 2017 m. | Bilionių kaimo Rungio gatvės remontas | Seniūnas | Pagal poreikį |  | Pagerės eismo sąlygos. |
| Gavus lėšų | Kelio 02-18 Bilioniai –Aukštagirės apžvalgos bokštas – pratęsimas. | Konkursą laimėjusi organizacija | pagal poreikį |  | Turistų pritraukimui ir vietos gyventojų poreikiui. |
| Gavus lėšų | Šaligatvių įrengimas Bilionių kaimo Vampialaukio gatvėje.  | Seniūnas | Pagal poreikį |  | Saugesnis eismas. |

**VERTINIMO KRITERIJAI**

Veiklos rezultatai vertinami vadovaujantis šiais kriterijais:

* operatyvus, kokybiškas, dėmesingas gyventojų (klientų) aptarnavimas;
* skirtų asignavimų efektyvus – ekonomiškas ir tikslingas panaudojimas;
* kokybiškas seniūnijos bendrųjų teritorijų švaros – tvarkos užtikrinimas;
* naudingumas seniūnijos bendruomenei;
* vietos gyventojų gerovės, seniūnijos darbuotojų darbo sąlygų gerinimas;
* kultūros paveldo ir tradicijų išsaugojimas bei puoselėjimas.

Bendraujant su gyventojais, pagal jų pasiūlymus, atsiliepimus siekiama išsiaiškinti, kokie atlikti darbai buvo naudingiausi seniūnijos bendruomenei, kokių klaidų reiktų vengti, kokius darbus reiktų atlikti.

**IŠVADOS**

Šis seniūnijos veiklos planas atspindi seniūnijos kasdienius, neatidėliotinus poreikius 2017 m. ir artimoje perspektyvoje. Ruošiant seniūnijos veiklos planą, stengiamasi įtraukti ne tik pačius būtiniausius darbus, kuriuos planuojame atlikti, bet ir tuos, kurie skatintų žmones labiau rūpintis juos supančia aplinka, žmonėmis, saugoti bei tausoti kultūros paveldą, tradicijas, gamtą.

PRITARTA

Seniūnaičių sueigos

2017-02-09 protokolu Nr. V2-2